《次姚宪佥原礼韵简明上人古镜六首 其六》
明代·陶宗仪

乾坤容隐逸，寒暑互迁推。献果猿殊熟，衔花鹿不疑。

食馀随洗钵，梵放辍谈诗。送客长松下，东头月上时。

作者简介：（1316—?）元末明初浙江黄岩人，字九成，号南村。元末应试不中。于学问无所不窥。元末避兵，侨寓松江之南村，因以自号。累辞辟举，入明，有司聘为教官。永乐初卒，年八十余。辑有《说郛》、《书史会要》，著《南村诗集》、《辍耕录》。